Марғұлан Қалиұлы Сейсембаев

Марғұлан Қалиұлы Сейсембаев – Қазақстандық инвестор, саяхатшы, қоғам қайраткері және бизнес-философ, «Сеймар» инвестициялық тобының директорлар кеңесінің төрағасы (1991-2009). 100-ден астам компанияның, меценат, қайырымдылық жасаушы. Төрағалық өмірі * 2009 жылдың 31 желтоқсанына дейін – қазақстандық «[http://www.alb.kz Альянс Банк] » АҚ-ның Директорлар Кеңесінің төрағасы. * 2010 жылға дейін – ресейлік «СтарБанк» ЖАҚ-тың бақылаушы акционері. * «Сеймар» компаниясының негізін қалаушы (атау оның аты-жөні, Сейсембаев Марғұланның алғашқы екі буынынан құралған). * 2007-2009 жж. – [http://kazchess.kz/ Қазақстан Республикасы Шахмат федерациясының] президенті. * "[http://site.seimarfund.kz/ Seimar Social Fund] " коммерциялық емес қайырымдылық қорының құрылтайшысы. * Қазақстандағы "[http://www.haileyburyalmaty.kz/index.php/about-haileybury-almaty/the-heart-of-haileybury?lang=ru Heileyberry School Almaty] " жекеменшік ағылшын мектебінің құрылтайшысы және меценаты. * Қазақстанның жеті жас бизнесмені кірген Қазақстан Меценттар клубының мүшесі. Клубқа Болат Әбілов (төраға), Райымбек Баталов, Еркен Қалиев, Қайрат Сатылғанов, Марғұлан Сейсембаев, Нұрлан Смағұлов, Нұржан Сұбханбердин мүше болды. Меценаттар клубы 2000 және 2007 жылдар аралығында жеті категория бойынша Қазақстанның көрнекті әдебиет, өнер және ғылым қайраткерлеріне беріліп келген «Тарлан» тәуелсіз сыйлығын жариялады. * 2020 жылдың қыркүйегінде Украина Президенті Владимир Зеленскиймен кездесіп, Украинада реформаларды ендіруде және жүзеге асыруда көмектесетінін хабарлады. Биография 1966 жылы 02 қарашада Қазақстанның Жезқазған облысында дүниеге келген. Ата-анасы қызмет бабына байланысты Жезқазған облысының бір колхозынан екінші колхозына көшіп отырған. Найман тайпасы Бағаналы руының Жабай тармағынан шыққан. Мектепті бітірген соң екі жыл бойы Марғұлан комсомолдық жастар бригадасында шопан және Жезқазған облысының «Амангелді» совхозында аға омарташы болып жұмыс істеді. 1989 жылы Қазақстандық мемлекеттік университетті аралау барысында ҚР президенті Нұрсұлтан Назарбаев заң факультеті студенттерінің бірінен келесідей мәтіні бар хат алады: «Мен Марғұлан Сейсенбаевпын, сабақты өте жақсы оқимын, ағылшын тілін өзім үйрендім, мені шет елге оқуға жіберіңізші, бұл жер маған тарлық қылуда. Туған жер мүддесі үшін жұмыс істеуге уәде беремін». Бұл жолдардың авторы оқу озаты, бұрынғы шопан және кедей ауылда туып өскен Марғұлан Сейсембаев болған деседі (Марғұлан Сейсембаев туралы алып-қашпа әңгімелердің бірі) 1991 жылы С. М. Киров атындағы Қазақ мемлекеттік университетін «Құқықтанушы» мамандығы, «Заңгер» біліктілігі бойынша үздік бітіреді. Оқу кезінде Тимирязев 47 мекен-жайы бойынша, ҚазМУ қалашығындағы №9 жатақханада тұрды. 5-ші курстың барлық емтихандарын экстернмен тапсырады. Университетті қызыл дипломмен бітіреді. * 2001 жылдан бастап — «Сеймар» ААҚ президенті. * 2 ақпан 2009 ж. — «Альянс Банк» АҚ акцияларының бақылаушы пакеті «Самұрық-Қазына» ҰӘҚ-тың сенім басқармасына берілді. [http://www.alb.kz/ru/media_center/news/2009/February/92 передан в доверительное управление] * 20 маусым 2009ж. — М. Сейсембаев Қазақстаннан сырт жаққа кетті. * 2 шілде 2009 жыл — Лихтенштейн мемлекетінің мемлекеттік прокуроры «Альянс Банк» АҚ ақшалай қаражаты ұрланды және ізі жасырылды деген күдікпен қылмыстық іс қозғады. * 17 тамыз 2009 ж. — қылмыстық оқиғаның болмауына байланысты қылмыстық іс Лихтенштейн мемлекетінің Корольдік сотының шешімімен жабылды. * 2009ж. 2 қыркүйегінде — Марғұлан Сейсембаев: «Әзірге оралмай тұра тұруды жөн көрдім, жағдайдың әділетті түрде дамитынына еш кепілдік жоқ. Меніңше, осы мәселеде барлық былықты маған жаба салуға кейбір адамдар мүдделі болып отыр...» деп мәлімдеді. * 4 қыркүйек 2009 жыл – Цюрих қаласының мемлекеттік прокуроры «Альянс Банк» АҚ ақшалай қаражаты ұрланды және ізі жасырылды деген күдікпен тергеу амалдарын жүргізу туралы бастама көтереді. * 28 қазан 2009 жыл — Марғұлан Сейсембаевқа, оның бауырлары мен банктың бұрынғы топ-менеджментіне (Ж.Ертаев, А.Агеев, Д.Керейбаев, И.Иванова және басқалар) заңсыз кепілдік берді, ақшалай қаражатты ұрлады, ізін жасырды, қызметтік мансапты асыра пайдаланды, банктың ақшалай қаражатын заңсыз қолданды, ұйымдасқан қылмыстық топ құрды деген айыптар тағылды. * 4 қараша 2009 жыл — Цюрих қаласының мемлекеттік прокуроры Швейцарияның федералды әділет және полиция департаменті Сейсембаев М. Қ. қызметіне толық тергеу амалдарын жүргізу туралы сұраным жібереді. * 12 мамыр 2010 жыл — Қазақстандағы тергеу 193-шы б. 3-ші т. «Заңсыз жолмен алынған ақша қаражатын немесе өзге мүлiктi заңдастыру», 176-шы б. «Сенiп тапсырылған бөтен мүлiктi иеленiп алу немесе ысырап ету», 235-шы б. 3 т. б п. «Ұйымдасқан қылмыстық топты немесе қылмыстық қауымдастықты (қылмыстық ұйымды) құру және оны басқару, қылмыстық қоғамдастыққа қатысу» бойынша айыптарды оқиғалар мен қылмыстық құрамның жоқтығына байланысты тоқтатты. * 11 маусым 2010 жыл — қаржылық тергеу істеріне маманданған халықаралық BDO forensic services аудиторлық компаниясы Сейсембаев М. Қ. қызметі және банктың ақшалай қаражатының жұмсалуы туралы аудиторлық есеп ұсынады. * 2010 жылдың 5 тамызында Федералды әділет және полиция департаментінің жауабын, Сейсембаев М. Қ. қызметіне қатысты бүкіл материалдарды және аудиторлық есепті алған соң Цюрих қ. мемлекеттік прокуроры қылмыстық оқиғаның жоқ болуына байланысты тергеу амалдарын тоқтатады. * 26 қазан 2010 жыл — Марғұлан Сейсембаев өз еркімен Қазақстанға тергеуге көмектесу және тергеу шараларына қатысу үшін оралады.[http://prodengi.kz/lenta/sejmar_vozvrawaetsya/ Маргулан Сейсембаев добровольно возвращается в Казахстан] * 8 қаңтар 2011 жыл — Сейсембаев М. Қ., оның бауырлары және «Альянс Банк» АҚ бұрынғы топ-менеджментіне байланысты іс Алматы қ. Медеу аудандық сотына беріледі. * 14 сәуір 2011 жыл — «Альянс Банк» АҚ Сейсембаев М. Қ., оның бауырлары және банктың бұрынғы топ-менеджменті ақшалай қаражатты ұрлады, ізін жасырды және алаяқтық жасады деген айыппен Англияның Жоғарғы сотына шағымданады * 20 сәуір 2011 жыл — Англияның Жоғарғы соты Сейсембаев М. Қ., оның бауырлары және банктың бұрынғы топ-менеджментінің активтеріне бүкіл әлем бойынша тоқтау салу туралы шешім қабылдайды. * 08 шілде 2011 жыл — жарты жылға созылған сот істерінен кейін ашық сот отырысында Медеу аудандық соты Сейсембаев М. Қ. 182 б. «Алдау немесе сенiмге қиянат жасау жолымен мүлiктiк залал келтiру» бойынша ақтап, Сейсембаев М. Қ. 220 б. «Банктiң ақша қаражатын кепілдік беру жолы арқылы заңсыз пайдалану» бойынша кінәлі деп табады. Сот Сейсембаев М. Қ. екі жылға шарттты түрде бас бостандығынан айыру, 2 жыл бойы банк саласында басшылық қызметтерге ие болмау және «Альянс Банк» АҚ-на 192 млрд теңге көлемнде қаражат қайтарып беруі туралы шешім шығарады. * 15 қыркүйек 2011 жыл — Алматы қ. Аппеляциялық соты Медеу аудандық сотының «Альянс Банк» АҚ-на 192 млрд теңге көлемінде қаражат қайтару туралы шешімін жояды. * 23 қазан 2011 жыл — «Альянс Банк» АҚ Қазақстан Республикасы Жоғарғы Сотына өтініш білдіреді. * 14 желтоқсан 2011 жыл — Англияның Жоғарғы соты Сейсембаев М. Қ., оның бауырлары және банктың бұрынғы топ-менеджментінің пайдансына шешім шығарады және шағымды мәнді түрде қарау үшін жеткілікті негіздердің болмауына байланысты Альянс Банктың шағымын қарастырудан бас тартады. * 17 қаңтар 2012 жыл — Альянс Банк бірінші сатыдағы соттың шешімі бойынша Англияның Аппеляциялық сотына аппеляция ұсынады. * 14 ақпан 2012 — Қазақстан Республикасының Жоғарғы соты Альянс Банктың өтініші қарастырусыз қалдыру туралы қаулы шығарады. * 15 ақпан 2012 жыл — Алматы қ. Бостандық ауданының соты Алматы қ. Медеу аудандық сотының шешімі бойынша тағайындалған Қазақстан Республикасы Қылмыстық Кодексінің 220 б. 1 т. бойынша жазадан босату туралы қаулы қабылдайды. * 17 маусым 2012 жыл – Англияның Аппеляциялық сотында тыңдаулар басталды. * 12 желтоқсан 2012 жыл – Марғұлан Сейсембаев Англияның аппеляциялық сотында Альян Банкты жеңеді. Сот Сейсембаев М. Қ., оның бауырлары және банктың бұрынғы топ-менеджментінің (барлығы 15 жауапкер) пайдасына шешім шығарып, қазақстандық Альянс Банкты жауапкерлердің барлық сот шығындарын өтеуді міндеттейді. Сонымен қатар, Англияның Аппеляциялық соты Сейсембаев М. Қ. және оның бауырларының бүкіл әлем бойынша активтеріне тоқтау салу туралы шешімді жойып, Альянс Банкке Англияның Жоғарғы Сотына шағымдануға тыйым салады. * қазан 2015 жыл - Asadel Partners Private Equity Fund (PEF) Kazakhstan/Ukraine Атқарушы серіктесі. * ақпан 2016 жыл -Nomad Explorer негізін қалаушы және команда жетекшісі. * сәуір 2016 жыл - "АлмалыЖұмақ" қоры Қамқоршылар кеңесінің Төрағасы. * ақпан 2017 жыл - Asadel Venture Fund венчурлік қорының басқарушы серіктесі және инвестициялық комитеттің Төрағасы. * наурыз 2017 жыл - AlmaU университетінің Қамқоршылар кеңесінің мүшесі. Акционер. * сәуір 2017 жыл -"Ақ бөкен"қоры Қамқоршылар кеңесінің Төрағасы. * желтоқсан 2018 жыл – Марғулан Сейсембайдың Tengrinews-ке берген сұхбаты. * 2018 жылы - VimpelCom және МТС-пен 10 жылдан астам уақыт бұрын жасаған мәмілелеріне байланысты жауап алуға шақырылуына байланысты Қазақстаннан тағы кетті. * 2020 жылы Марғұлан Сейсембаев Украинадағы Михаил Саакашвилидің реформалар штабына қосылды. Мәлімдемелер Марғұлан Сейсембаев «Альянс Банк» АҚ төңірегінде болған жағдайдан «тек шетелдік несие берушілер» мен «банк акционерлері» зардап шекті, ал Үкіметтен бастап банктың клиенттеріне дейін ұтты деп сендіреді. Қосымша Спорттық әуесқойлығы: аңшылық, тау шаңғысы, авиаспорт, гольф. Жұбайы: Сәуле Сейсембаева; Қыздары: Зере, Дәмелі, Альмира. Бауырлары: Сейсембаев Абзал (2001 жылы күзде Қарағанды түбінде жол-көлік апатынан қаза тапты), Галин Асқар және Сейсембаев Ерлан. Дереккөздер